O femeie de 35 de ani a murit, marţi după-amiază, în mall-ul Plaza România din Bucureşti în urma căderii de la înălţime, anunţă Inspectoratul pentru Situaţii de Urgenţă Bucureşti-Ilfov citat de News.ro.

Femeia a fost găsită la nivelul parterului centrului comercial aflat pe Bulevardul Timişoara din Capitală, precizează Daniel Vasile, purtătorul de cuvânt al ISU Bucureşti-Ilfov.

La faţa locului au intervenit două echipaje SMURD, a mai spus Daniel Vasile, menţionând că victima a decedat în urma căderii de la înălţime.